คือเมื่อวานมีพสพ.กับแฟนครั้งแรก ใส่ถุงยางสองชั้น ตรวจดูแล้วถุงยางไม่รั่ว และหลั่งนอกด้วย ควรกินยาคุมไหมคะ ถ้าควรควรกินแบบไหนดีคะ ขอบล่วงหน้าค่ะ
สวัสดีค่ะ การมีเพศสัมพันธ์โดยการเลือกวิธีการสวมถุงยางอนามัยในการป้องกัน ถือว่าประสิทธิภาพค่อนข้างดีค่ะ เเต่ยังด้อยกว่ายาคุมกำเนิด ยาฉีด หรือยาฝัง หรือห่วงอนามัยค่ะ ดังนั้น เเนะนำให้ใช้ควบคู่กันจะเพ่มประสิทธิภาพดีกว่าค่ะส่วนการสวมถุงยางอนามัย เเนะนำให้สวมชั้นเดียวค่ะ เนื่องจาก 2 ชั้น บางที่ความกระชับจะลดลง เพิ่มความเสี่ยงที่จะเกิดการหลุด หรือมีสารคัดหลั่งรั่วออกมาค่ะถ้าไม่มีการหลั่ง หรือสารคัดหลั่งจากฝ่ายชายมายังช่องคลอดฝ่ายหญิงเลย ส่วนมากโอกาสในการตั้งครรภ์ค่อนข้างน้อยค่ะ เเต่ถ้าไม่มั่นใจ กรณีเช่นนี้ แนะนำเป็นยาคุมฉุกเฉินค่ะ เพื่อลดความเสี่ยงในการตั้งครรภ์ค่ะทั้งนี้ ถ้าเป็นไปได้ การที่จะมั่นใจว่าไม่มีการตั้งครรภ์จริงๆ คือการที่รอบเดือนกลับมาตามปกติค่ะ เเล้วถ้าต้องการคุมกำเนิดระยะยาว เเนะนำเริ่มรับประทานยาคุมกำเนิดแบบปกติ ภายในวันที่ 1-5 ของประจำเดือนที่แท้จริง ที่ไม่ใช่เลือดที่ออกผิดปกติค่ะ เเต่ถ้ารอบเดือนคลาดเคลื่อนไป อาจต้องตรวจปัสสาวะเพื่อดูการตั้งครรภ์ร่วมด้วยค่ะ